# Festa per al joc i joguina en català

La Festa per al joc i la joguina en català és una activitat que l'entitat Plataforma per la Llengua organitza cada any des del 2004. Aquesta activitat serveix per reivindicar el dret de les persones consumidores a gaudir de l'oci en llengua catalana.
La Festa s'engloba en la campanya «En català, jugues?» i vol sensibilitzar les empreses a l'ús del català a l'hora de comercialitzar productes destinats a les criatures dels Països Catalans, a les etiquetes, instruccions i descripcions de jocs, joguines, vídeos, vídeojocs i d'altres materials adreçats als infants i adolescents. A més, vol estimular les administracions públiques a legislar en la matèria. En mostrar jocs adaptats, de manera festiva incita tothom que cerca un regal a tenir en compte la llengua i aspri--ira a motivar els botiguers perquè pressionin els proveïdors i fabricants a respectar la llengua.
És una jornada lúdica que s'organitza a finals de novembre quan, amb motiu de la proximitat de les festes de Nadal i Reis, comença la campanya de la compra de joguines per als nens; un dels actes de la Festa és el de demanar als Reis «Poder jugar en català» —a l'edició de 2006 es van enviar 20.000 cartes amb aquesta petició. i a la del 2010 van ser 24.000. En l'organització de la festa també hi participen altres entitats com Consum Català, administracions, empreses i mitjans de comunicació. Segons un estudi de la Plataforma per la Llengua, l'any 2011 el percentatge de joguines etiquetades en català era d'un 6%, dada que suposa un augment respecte al 4,8% del 2007.

## Bibliografia

* Plataforma per la Llengua. Situació del joc i la joguina en català en el mercat del domini lingüístic català (pdf), 2015, p. 74.

## Referències

* ↑ «El joc i la joguina en català viuran la seva festa reivindicativa el proper 27 de novembre». Directe, 10-11-2010.
* ↑ 324.cat. Plataforma per la Llengua reivindica amb una festa més català a les joguines. 324.cat, 26 de novembre del 2011.
* ↑ «La sisena edició de la Festa per al Joc i la Joguina continua reivindicant més presència de joguines en català». 324.cat, 28-11-2009. [Consulta: 25 març 2012].
* ↑ «Plataforma per la Llengua reivindica més joguines en català». Barcelona TV, 26-11-2011. [Consulta: 25 març 2012].
* ↑ «Torna la fira del joc i la joguina en català de Plataforma per la llengua» (àudio). Ràdio Rubi, 17-11-2015.
* ↑ «'En català, jugues?'». VilaWeb, 28-11-2009. [Consulta: 25 març 2012].
* ↑ «La joguina en català: lluita per la normalització». Tribuna Catalana, 22-11-2011.
* ↑ Pérez, Júlia. «La Plataforma per la Llengua apel·la a la responsabilitat dels empresaris per fer més joguines en català». El Punt Avui/Agència Catalana de Notícies, 22-12-2007. [Consulta: 25 març 2012].
* ↑ «La Plataforma per la Llengua reclama joguines amb etiquetatges en català». El Punt Avui/Agència EFE, 18-12-2007. [Consulta: 25 març 2012].
* ↑ «Barcelona celebra la festa per al Joc i la Joguina en Català reivindicant la llengua». 324.cat, 20-12-2008. [Consulta: 25 març 2012].
* ↑ «Festa per al joc i joguina en català». Socpetit.cat, 26-11-2009. Arxivat de l'original el 2016-02-07. [Consulta: 25 març 2012].
* ↑ «Festa per al joc i la joguina en català a Barcelona, i fira del Jocjoc, a Tona». VilaWeb, 26-11-2011.
* ↑ Tribuna catalana, 15-12-2006.
* ↑ «Només un 6% de les joguines són en català». diari Ara, 27-11-2010. [Consulta: 25 març 2012].
* ↑ «La Festa per al joc i la joguina en català arriba a la 8a edició». El Punt Avui, 15-11-2011.
* ↑ «Només el 6% de les joguines està en català». Agència Catalana de Notícies/VilaWeb, 27-11-2010. [Consulta: 25 març 2012].
* ↑ «Només el 6% de les joguines són en català». El Punt Avui, 27-11-2011.
* ↑ «Plataforma per la Llengua convida a comprar més joguines etiquetades en català». 324.cat, 27-11-2010. [Consulta: 25 març 2012].

## Enllaços externs

* «Festa de la joguina».
* «Jocs i joguines en català».